SET ปิดพุ่งกระฉูด 25 รับแรงซื้อบลูชิพ-ครม.เคาะวงเงิน 1.6 แสนลบ.เยียวยา “โควิด-19”
SET ปิดพุ่งกระฉูด 25 รับแรงซื้อบลูชิพ-ครม.เคาะวงเงิน 1.6 แสนลบ.เยียวยา "โควิด-19" โดยดัชนีปิดที่ระดับ 1,618.59 จุด เพิ่มขึ้น 25 จุด หรือ 1.57% มูลค่าการซื้อขาย 1.16 แสนล้านบาท
1 มิ.ย. 2564

สื่อข่าวรายงานว่า ดัชนีปิดที่ระดับ 1,618.59 จุด เพิ่มขึ้น 25 จุด หรือ 1.57% มูลค่าการซื้อขาย 1.16 แสนล้านบาท 
10 หุ้นดันดัชนีวันนี้

ด้านนายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้ปรับตัวขึ้นในทิศทางเดียวกับตลาดต่างประเทศ โดยตลาดหุ้นภูมิภาคเอเชียส่วนใหญ่เคลื่อนไหวในแดนบวกราว 0.5-0.6% โดยเฉพาะกลุ่ม TIP บวกได้ดีกว่าตลาดอื่น เช่นเดียวกับตลาดยุโรปเทรดบ่ายนี้บวกกว่า 1% และดาวโจนส์ฟิวเจอร์สบวกราว 170 จุด ตอบรับการเปิดเมืองหลังจากหลายประเทศฉีดวัคซีนโควิดได้เกินครึ่ง สร้างความเชื่อมั่นสูงขึ้น ส่งผลให้สินค้าโภคภัณฑ์ (Commodity) ขับเคลื่อนตลาดฯ
ส่วนตลาดบ้านเราตอบรับจำนวนผู้ติดเชื้อโควิด-19 รายวันลดลง แต่ยังต้องจับตาการเร่งฉีดวัคซีนหลังนายกรัฐมนตรียืนยัน 7 มิ.ย.มีวัคซีนแอสตร้าเซนเนก้าฉีดให้กับประชาชนแน่นอน และในช่วงบ่ายยังได้แรงหนุนจากเม็ดเงิน 1.6 แสนล้านบาทภายใต้มาตรการลดภาระค่าครองชีพ และฟื้นฟูเศรษฐกิจจากผลกระทบโควิด-19 เป็นผลบวกต่อการบริโภคโดยรวม ตลาดฯจึง Outperform ในวันนี้
อย่างไรก็ตาม ยังต้องติดตามการประชุมกลุ่มโอเปกพลัสในวันนี้ และทิศทางอัตราผลตอบแทนพันธบัตร (Bond yield) ที่เริ่มเห็นการเร่งตัวขึ้น และอัตราเงินเฟ้อสหรัฐฯในวันที่ 10 มิ.ย.ก่อนการประชุมธนาคารกลางสหรัฐฯ (เฟด) ที่จะมีขึ้นในวันที่ 15-16 มิ.ย.นี้
สำหรับแนวโน้มการลงทุนในวันพรุ่งนี้ (2 มิ.ย.) นายกรภัทร กล่าวว่า ตลาดฯคงจะแกว่ง Sideway ถึง Sideway up โดยมีแนวรับ 1,600-1,590 จุด ส่วนแนวต้าน 1,624-1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่

PTT     มูลค่าการซื้อขาย  5,684.61 ล้านบาท  ปิดที่  41.50 บาท เพิ่มขึ้น  2.00 บาท
OR      มูลค่าการซื้อขาย  4,381.18 ล้านบาท  ปิดที่  32.00 บาท เพิ่มขึ้น  2.00 บาท
KBANK   มูลค่าการซื้อขาย  4,161.38 ล้านบาท  ปิดที่ 122.50 บาท เพิ่มขึ้น  3.50 บาท
HANA    มูลค่าการซื้อขาย  3,876.42 ล้านบาท  ปิดที่  66.00 บาท เพิ่มขึ้น  5.75 บาท
GPSC    มูลค่าการซื้อขาย  3,657.40 ล้านบาท  ปิดที่  76.75 บาท เพิ่มขึ้น  3.75 บาท
ตลาดหุ้นเอเชีย
